Per un pugno di dollari (1964)    'When a man with a .45 meets a man with a rifle, the man with the pistol will be a dead man.'    Nimetu ameeriklane  satub San Migueli nimelisse linna, kus on oma reeglid kehtestanud kaks veanutsevat perekonda: Rojod ja Baxterid. Ei lähe kaua aega, et näha koha korrumpeeritust. Eriti asjaolus, et iga näilise eelise eest on mõlemad fraktsioonid nõus väga heldelt tasuma. See otsustab aga lõpuks võimutsejate saatuse, sest linna saabunud tegelasel on kohaga teised plaanid.      "A Fistful of Dollars" on üks selliseid filme, mis on oluliselt mõjutanud kinoajaloo kulgu. Olles dollarite triloogia esimene osa, samuti linateos, mis vormis spagetivesterni termini ja tegi kuulsaks Sergio Leone ning Clint Eastwoodi. Kõige suuremaks saavutuseks jääb aga fakt, et siit filmist tuli alge modernse actionhero tekkimiseks  ning põnevike žanrile uue elu andmiseks.      Film ise põhineb suuresti Kurosawa "Yojimbo'l", millega lugu kujuneb enamjaolt paralleelselt. Ometi ei saa seda päris remake'ks nimetada, sest kultuuri kontekstist on siit kõik jaapanlik ära võetud ja sisse toodud Läänele omane ning ka religioonis kristlikke motiive.      Itaaliapäraselt on film väga stiilne ja rafineeritud, ehkki häid ja halbu kujutatakse siin suuresti üldistatult. Parim seik on muidugi Eastwood, kes mängib küünilist ja mõistatuslikku peategelast. Selle rolli pärast on ta kujunenud ka üheks mu lemmiknäitlejaks. Samuti Ennio Morricone muusika, mis teeb kogu vaatamiskogemuse võrratuks. Film igatahes pettumust ei valmista ja soovitan kõigile.      Leone dollarite triloogia seisukohalt võin õnneks tõdeda, et nägin esmakordselt filme õiges järjekorras. Sellepärast lähitulevikus kohustus kirjutada vastavalt "For a Few Dollars More'st" ja "The Good, The Bad and The Ugly'st".    Hinnang: 8/10    Posted  by: Sander